**10. โครงสร้างการจัดการ**

**10.1 โครงสร้างองค์กร**

ณ วันที่ 2 มิถุนายน 2559 โครงสร้างองค์กรของบริษัทฯ ซึ่งประกอบด้วย คณะกรรมการบริษัท และคณะกรรมการชุดย่อย 3 คณะ ได้แก่ คณะกรรมการตรวจสอบ คณะกรรมการสรรหาและกำหนดค่าตอบแทน และคณะกรรมการบริหาร รวมทั้งผู้บริหาร ดังนี้

คณะกรรมการบริษัท

คณะกรรมการสรรหาและกำหนดค่าตอบแทน

คณะกรรมการบริหาร

คณะกรรมการตรวจสอบ

ประธานเจ้าหน้าที่บริหาร

นายอมร ดารารัตนโรจน์

ผู้อำนวยการฝ่ายการตลาด

นางเกศณี วรรณเกษม

ผู้อำนวยการฝ่ายปฎิบัติการ

นายปฐมพงศ์ ชูพยัคฆ์

ผู้อำนวยการฝ่ายเทคนิค

นายทศพร นิลกำแหง

ผู้อำนวยการฝ่ายบัญชีและการเงิน

นายสุวัฒน์ สุขลาภวณิชย์

ผู้จัดการอาวุโสแผนกบัญชี

นางสาวศุภลักษณ์ อาจสาคร

ฝ่ายตรวจสอบภายใน

### คณะกรรมการ

**คณะกรรมการบริษัท**

ณ วันที่ 2 มิถุนายน 2559 คณะกรรมการบริษัท ประกอบด้วยกรรมการจำนวน 9 ท่าน ดังนี้

|  |  |
| --- | --- |
| **รายชื่อ** | **ตำแหน่ง** |
| 1. นายมีชัย วีระไวทยะ | ประธานกรรมการบริษัท/ ประธานกรรมการตรวจสอบ/ กรรมการอิสระ |
| 1. นายอมร ดารารัตนโรจน์ | รองประธานกรรมการบริษัท/ ประธานกรรมการบริหาร/ ประธานกรรมการสรรหาและกำหนดค่าตอบแทน/ ประธานเจ้าหน้าที่บริหาร |
| 1. นายสมศักดิ์ ดารารัตนโรจน์ | กรรมการ |
| 1. นายสุรพล ดารารัตนโรจน์ | กรรมการ |
| 1. นางสาวศิรินันท์ ดารารัตนโรจน์ | กรรมการ/ รองประธานกรรมการบริหาร |
| 1. นายโกมล ดารารัตนโรจน์ | กรรมการ |
| 1. นายศิลป์ชัย รักษาพล | กรรมการ |
| 1. นายสุวิทย์ อรุณานนท์ชัย | กรรมการอิสระ/ กรรมการตรวจสอบ/ กรรมการสรรหาและกำหนดค่าตอบแทน |
| 1. นายศรายุทธ เรืองสุวรรณ | กรรมการอิสระ/ กรรมการตรวจสอบ/ กรรมการสรรหาและกำหนดค่าตอบแทน |
| หมายเหตุ: นางกัณฐ์ณณัฐ ปรุงเจริญกิจ ทำหน้าที่เป็นเลขานุการคณะกรรมการบริษัท | |

1. **กรรมการผู้มีอำนาจลงนามผูกพันบริษัทฯ**

กรรมการผู้มีอำนาจลงนามผูกพันบริษัทฯ ประกอบด้วย นายอมร ดารารัตนโรจน์ นายสุรพล ดารารัตนโรจน์ นายสมศักดิ์ ดารารัตนโรจน์ นางสาวศิรินันท์ ดารารัตนโรจน์ โดยกรรมการผู้มีอำนาจลงนามผูกพันบริษัทฯ สองในสี่ลงลายมือชื่อร่วมกันพร้อมประทับตราสำคัญของบริษัทฯ

1. **การประชุมคณะกรรมการบริษัท**

รายละเอียดการเข้าประชุมคณะกรรมการบริษัท เป็นดังนี้

| **ชื่อกรรมการ** | **จำนวนครั้งที่เข้าประชุม/จำนวนการประชุมทั้งหมด** | |
| --- | --- | --- |
| **สำหรับปีบัญชีสิ้นสุดวันที่ 31 ธันวาคม 2558** | **สำหรับงวด 9 เดือนสิ้นสุดวันที่ 30กันยายน 2559** |
| 1. นายมีชัย วีระไวทยะ | - | 5/8 |
| 2.นายอมร ดารารัตนโรจน์ | 6/6 | 8/8 |
| 3. นายสมศักดิ์ ดารารัตนโรจน์ | 6/6 | 7/8 |
| 4. นายสุรพล ดารารัตนโรจน์ | 6/6 | 8/8 |
| 5. นางสาวศิรินันท์ ดารารัตนโรจน์ | 6/6 | 8/8 |
| 6. นายโกมล ดารารัตนโรจน์ | - | 5/8 |
| 7. นายศิลป์ชัย รักษาพล | - | 6/8 |
| 8. นายสุวิทย์ อรุณานนท์ชัย | - | 5/8 |
| 9. นายศรายุทธ เรืองสุวรรณ | - | 4/8 |
| 10. นางจุ๋ยม่วย แซ่สือ1 | 6/6 | 2/8 |
| หมายเหตุ: 1 นางจุ๋ยม่วย แซ่สือ ลาออกจากการเป็นกรรมการของบริษัทฯ เมื่อวันที่ 10 มีนาคม 2559  2 นายมีชัย วีระไวทยะ นายโกมล ดารารัตนโรจน์ นายศิลป์ชัย รักษาพล นายสุวิทย์ อรุณานนท์ชัย และนายศรายุทธ เรืองสุวรรณ เข้า ดำรงตำแหน่งกรรมการของบริษัทฯ เมื่อวันที่ 10 มีนาคม 2559 | | |

### ผู้บริหาร

ณ วันที่ 2 มิถุนายน 2559 คณะผู้บริหาร ประกอบด้วยผู้บริหารจำนวน 6 ท่าน ดังนี้

|  |  |
| --- | --- |
| **รายชื่อ** | **ตำแหน่ง** |
| 1. นายอมร ดารารัตนโรจน์ | ประธานเจ้าหน้าที่บริหาร |
| 1. นางเกศณี วรรณเกษม | ผู้อำนวยการฝ่ายการตลาด |
| 1. นายปฐมพงศ์ ชูพยัคฆ์ | ผู้อำนวยการฝ่ายปฎิบัติการ |
| 1. นายทศพร นิลกำแหง1 | ผู้อำนวยการฝ่ายเทคนิค |
| 1. นายสุวัฒน์ สุขลาภวณิชย์1 | ผู้อำนวยการฝ่ายบัญชีและการเงิน |
| 1. นางสาวศุภลักษณ์ อาจสาคร | ผู้จัดการอาวุโสแผนกบัญชี |
| หมายเหตุ: 1 นายทศพร นิลกำแหง และนายสุวัฒน์ สุขลาภวณิชย์ เข้าดำรงตำแหน่งผู้บริหาร ในปี 2559 | |

### เลขานุการบริษัท

ที่ประชุมคณะกรรมการบริษัท ครั้งที่ 2/2559 (หลังแปรสภาพ) เมื่อวันที่ 28 มิถุนายน 2559 มีมติแต่งตั้งนายสุวัฒน์ สุขลาภวณิชย์ ให้ดำรงตำแหน่งเป็นเลขานุการบริษัทเพื่อให้เป็นไปข้อกำหนดของพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่ได้มีการแก้ไขเพิ่มเติม) โดยนายสุวัฒน์ สุขลาภวณิชย์ มีคุณสมบัติของผู้ดำรงตำแหน่งเลขานุการบริษัท ตามรายละเอียดในเอกสารแนบ 1 ทั้งนี้ เลขานุการบริษัทมีหน้าที่และความรับผิดชอบดังนี้

1. จัดทำและเก็บรักษาทะเบียนกรรมการ หนังสือนัดประชุมคณะกรรมการบริษัท รายงานการประชุมคณะกรรมการบริษัท รายงานประจำปีของบริษัทฯ หนังสือนัดประชุมผู้ถือหุ้น และรายงานการประชุมผู้ถือหุ้น
2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร
3. ดำเนินการอื่นใดตามที่คณะกรรมการกำกับตลาดทุนประกาศกำหนด และจัดส่งสำเนารายงานการมีส่วนได้เสียตามมาตรา 89/14 ซึ่งจัดทำโดยกรรมการและผู้บริหารให้ประธานกรรมการและประธานกรรมการตรวจสอบทราบภายใน 7 วันทำการนับแต่วันที่บริษัทฯ ได้รับรายงานนั้น
4. ให้คำแนะนำเบื้องต้นเกี่ยวกับข้อกฎหมาย และระเบียบข้อบังคับต่าง ๆ ของบริษัทฯ ที่คณะกรรมการบริษัทต้องทราบและติดตามให้มีการปฏิบัติตามอย่างถูกต้องสม่ำเสมอ รวมถึงรายงานการเปลี่ยนแปลงข้อกำหนด และ/หรือกฎหมายที่มีนัยสำคัญให้คณะกรรมการบริษัทรับทราบ
5. จัดการประชุมผู้ถือหุ้นและการประชุมคณะกรรมการบริษัทให้เป็นไปตามกฎหมาย ข้อบังคับของบริษัทฯ และข้อพึงปฏิบัติที่เกี่ยวข้อง
6. บันทึกรายงานการประชุมผู้ถือหุ้น และการประชุมของคณะกรรมการบริษัท รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท
7. ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่เกี่ยวข้อง ตามระเบียบและข้อกำหนดของหน่วยงานดังกล่าว
8. ดูแลกิจกรรมของคณะกรรมการบริษัท และการดำเนินการอื่นใดให้เป็นไปตามกฎหมาย และ/หรือ ตามที่คณะกรรมการกำกับตลาดทุนประกาศกำหนด และ/หรือตามที่ได้รับมอบหมายจากคณะกรรมการบริษัท

### ค่าตอบแทนกรรมการและผู้บริหาร

1. **ค่าตอบแทนกรรมการ**
2. **ค่าตอบแทนกรรมการที่เป็นตัวเงิน**

ที่ประชุมวิสามัญผู้ถือหุ้นของบริษัทฯ ครั้งที่ 1/2559 (หลังแปรสภาพ) เมื่อวันที่ 24 มิถุนายน 2559 มีมติกำหนดค่าตอบแทนคณะกรรมการบริษัท โดยมีรายละเอียด ดังนี้

|  |  |  |
| --- | --- | --- |
| **รายชื่อ** | **ค่าตอบแทนรายไตรมาส** | **เบี้ยประชุมที่เข้าประชุม** |
| ประธานกรรมการบริษัท | 90,000 บาท/ไตรมาส | 25,000 บาท/ครั้ง |
| กรรมการบริษัท | 80,000 บาท/คน/ไตรมาส | 20,000 บาท/คน/ครั้ง |

นอกจากค่าตอบแทนดังกล่าวข้างต้น กรรมการจะมีสิทธิได้รับโบนัสประจำปีเพื่อเป็นค่าตอบแทนพิเศษให้แก่กรรมการบริษัท ซึ่งจะกำหนดนโยบายโดยคณะกรรมการสรรหาและกำหนดค่าตอบแทน แต่ทั้งนี้ ค่าตอบแทนกรรมการบริษัท ประจำปี 2559 จะเป็นเงินจำนวนไม่เกิน 4,500,000 บาท

ที่ประชุมวิสามัญผู้ถือหุ้นของบริษัทฯ ครั้งที่ 1/2559 (หลังแปรสภาพ) เมื่อวันที่ 24 มิถุนายน 2559 มีมติกำหนดค่าตอบแทนกรรมการแก่คณะกรรมการชุดย่อย โดยมีรายละเอียด ดังนี้

| **รายชื่อ** | **ค่าตอบแทนรายไตรมาส** | **เบี้ยประชุมที่เข้าประชุม** |
| --- | --- | --- |
| ประธานกรรมการตรวจสอบ | 25,000 บาท/ไตรมาส | 12,000 บาทครั้ง |
| กรรมการตรวจสอบ | 20,000 บาท/คน/ไตรมาส | 10,000 บาท/คน/ครั้ง |
| ประธานกรรมการสรรหาและกำหนดค่าตอบแทน | 16,000 บาท/คน/ไตรมาส | 6,000 บาท/คน/ครั้ง |
| กรรมการสรรหาและกำหนดค่าตอบแทน | 15,000 บาท/คน/ไตรมาส | 5,000 บาท/คน/ครั้ง |

สำหรับปีบัญชีสิ้นสุดวันที่ 31 ธันวาคม 2558 บริษัทฯ มีค่าใช้จ่ายค่าตอบแทนกรรมการ ดังนี้

|  |  |  |
| --- | --- | --- |
| **รายชื่อ** | **ตำแหน่ง** | **ค่าตอบแทน (บาท)** |
| **คณะกรรมการบริษัท** |
| 1. นายสุรพล ดารารัตนโรจน์ | กรรมการ | - |
| 2. นายสมศักดิ์ ดารารัตนโรจน์ | กรรมการ | - |
| 3. นางจุ๋ยม่วย แซ่สือ | กรรมการ | - |
| 4. นายอมร ดารารัตนโรจน์ | กรรมการ | - |
| 5. นางสาวศิรินันท์ ดารารัตนโรจน์ | กรรมการ | - |

สำหรับงวดเก้าเดือนสิ้นสุดวันที่ 30 กันยายน 2559 บริษัทฯ มีค่าใช้จ่ายค่าตอบแทนกรรมการ ดังนี้

| **รายชื่อ** | **ตำแหน่ง** | **ค่าตอบแทน (บาท)** | | | | |
| --- | --- | --- | --- | --- | --- | --- |
| **คณะกรรมการบริษัท** | **คณะกรรมการบริหาร** | **คณะกรรมการตรวจสอบ** | **คณะกรรมการสรรหาและกำหนดค่าตอบแทน** | **รวม** |
| 1. นายมีชัย วีระไวทยะ1 | ประธานกรรมการบริษัท/ ประธานกรรมการตรวจสอบ/ กรรมการอิสระ | 305,000 | - | 110,000 | - | 415,000 |
| 2. นายอมร ดารารัตนโรจน์ | รองประธานกรรมการบริษัท/ ประธานกรรมการบริหาร/ ประธานกรรมการสรรหาและกำหนดค่าตอบแทน | 280,000 | - | - | 32,000 | 312,000 |
| 3. นายสมศักดิ์ ดารารัตนโรจน์ | กรรมการ | 260,000 | - | - | - | 260,000 |
| 4. นายสุรพล ดารารัตนโรจน์ | กรรมการ | 280,000 | - | - | - | 280,000 |
| 5. นางสาวศิรินันท์ ดารารัตนโรจน์ | กรรมการ/ รองประธานกรรมการบริหาร | 280,000 | - | - | - | 280,000 |
| 6. นายโกมล ดารารัตนโรจน์ | กรรมการ | 260,000 | - | - | - | 260,000 |
| 7. นายศิลป์ชัย รักษาพล | กรรมการ | 280,000 | - | - | - | 280,000 |
| 8. นายสุวิทย์ อรุณานนท์ชัย | กรรมการตรวจสอบ/ กรรมการอิสระ/ กรรมการสรรหาและกำหนดค่าตอบแทน | 240,000 | - | 70,000 | 30,000 | 340,000 |
| 9. นายศรายุทธ เรืองสุวรรณ | กรรมการตรวจสอบ/ กรรมการอิสระ/ กรรมการสรรหาและกำหนดค่าตอบแทน | 260,000 | - | 80,000 | 30,000 | 370,000 |
| หมายเหตุ: 1 บริษัทฯ ตกลงที่จะจ่ายค่าตอบแทนกรรมการให้แก่นายมีชัย วีระไวทยะ ในรูปเงินบริจาคแก่มูลนิธิ มีชัย วีระไวทยะ | | | | | | |

1. **ค่าตอบแทนที่ไม่ใช่ตัวเงิน**

- ไม่มี -

1. **ค่าตอบแทนผู้บริหาร (ไม่รวมค่าตอบแทนที่ผู้บริหารได้รับจากการดำรงตำแหน่งกรรมการ)**
2. **ค่าตอบแทนที่เป็นตัวเงิน**

|  |  |  |  |  |
| --- | --- | --- | --- | --- |
| **ประเภทค่าตอบแทน** | **สำหรับปีบัญชีสิ้นสุดวันที่ 31 ธันวาคม 2558** | | **สำหรับงวด 9 เดือนสิ้นสุดวันที่ 30 กันยายน 2559** | |
| **จำนวนผู้บริหาร** | **ค่าตอบแทน (บาท)** | **จำนวนผู้บริหาร** | **ค่าตอบแทน (บาท)** |
| เงินเดือนและโบนัส | 3 | 13,611,347.0 | 5 | 22,995,000 |
| เงินสนับสนุนก่อนทุนสำรองเลี้ยงชีพ และกองทุนประกันสังคม | 3 | 990,600.0 | 5 | 1,983,750 |
| **รวม** | **3** | **14,601,947.0** | **5** | **24,978,750** |

1. **ค่าตอบแทนที่ไม่ใช่ตัวเงิน**

- ไม่มี -

**10.2 โครงสร้างองค์กร**

### บุคลากร

ณ วันที่ 30 กันยายน 2559 บริษัทฯ มีพนักงานทั้งสิ้น (ไม่รวมผู้บริหาร) เท่ากับ 963 คน โดยมีรายละเอียดจำนวนบุคลากรตามฝ่ายงาน ดังนี้

|  |  |
| --- | --- |
| **ฝ่ายงาน** | **จำนวนพนักงาน (คน)** |
| ฝ่ายการตลาด | 20 |
| ฝ่ายปฎิบัติการ | 839 |
| ฝ่ายเทคนิค | 58 |
| ฝ่ายบัญชีและการเงิน | 46 |
| **รวม** | **963** |

ปัจจุบัน พนักงานของบริษัทฯ ไม่ได้มีการจัดตั้งสหภาพพนักงาน และมีความสัมพันธ์ที่ดีกับบริษัทฯ มาโดยตลอด ซึ่งบริษัทฯ มีนโยบายที่จะปฏิบัติต่อพนักงานทุกคนอย่างเป็นธรรม และถูกต้องตามกฎหมายด้านแรงงาน

### ค่าตอบแทนพนักงาน

ค่าตอบแทนพนักงาน (ไม่รวมผู้บริหาร) สำหรับปีบัญชีสิ้นสุดวันที่ 31 ธันวาคม 2558 และสำหรับงวด 9 เดือนสิ้นสุดวันที่ 30 กันยายน 2559 เท่ากับ 276.8 ล้านบาท และ 229.5 ล้านบาท ทั้งนี้ ค่าตอบแทนพนักงานประกอบด้วย เงินเดือน ค่าแรง โบนัส และอื่นๆ เช่น ค่าล่วงเวลา ค่าอาหาร ค่าเบี้ยขยัน เงินประกันสังคม เงินสำรองเลี้ยงชีพ ค่าสวัสดิการพนักงาน เป็นต้น

### กองทุนสำรองเลี้ยงชีพ

บริษัทฯ ได้จัดตั้งการทุนสำรองสำรองเลี้ยงชีพตามพระราชบัญญัติกองทุนสำรองเลี้ยงชีพ พ.ศ. 2530 (รวมทั้งที่มีการแก้ไข) ตั้งแต่วันที่ 20 พฤษภาคม 2545

### นโยบายการพัฒนาบุคลากร

บริษัทฯ ตระหนักถึงความสำคัญของทรัพยากรบุคคลที่ถือเป็นสินทรัพย์ที่สำคัญที่สุดในการดำเนินธุรกิจ และเป็นส่วนสำคัญที่จะทำให้บริษัทฯ บรรลุเป้าหมายที่ตั้งไว้ บริษัทฯ จึงกำหนดนโยบายเพื่อมุ่งเน้นการพัฒนาทักษะ และความคิดของพนักงาน เพื่อเพิ่มประสิทธิภาพการทำงานในทุกด้านของพนักงานในทุกระดับอย่างต่อเนื่อง อันส่งผลให้เกิดแนวความคิดเชิงสร้างสรรค์ เพื่อเพิ่มคุณค่าเชิงนวัตกรรมให้แก่บริษัทฯ ซึ่งถือเป็นหนึ่งในกลยุทธ์ที่สำคัญของบริษัทฯ โดยบริษัทฯ ได้กำหนดนโยบายและแนวปฏิบัติดังนี้

1. บริษัทฯ ส่งเสริมให้บุคลากรสามารถพัฒนาความรู้ความชำนาญจากการปฏิบัติงานจริง โดยจะจัดให้มีผู้ควบคุมการดำเนินงาน (supervisor) ในแต่ละสายงานทำหน้าที่ฝึกสอนในสายงานนั้นๆ
2. บริษัทฯ ส่งเสริม และดำเนินการให้มีการสัมมนา และการฝึกอบรมจากทั้งภายในและภายนอกบริษัทฯ อย่างต่อเนื่องให้แก่บุคลากรของบริษัทฯ ในทุกระดับตั้งแต่ระดับผู้บริหาร ไปจนถึงระดับปฏิบัติการ เพื่อพัฒนาความรู้ความสามารถ และศักยภาพในการทำงาน พร้อมทั้งให้นำความรู้ที่ได้รับจากการฝึกอบรมมาปรับปรุงการดำเนินงานในบริษัทฯ ให้ดียิ่งขึ้น
3. บริษัทฯ จัดให้มีการประเมินความต้องการและจำเป็นในการพัฒนาบุคลากรของบริษัทฯ ในทุกระดับตั้งแต่ระดับผู้บริหาร ไปจนถึงระดับปฏิบัติการ และกำหนดขึ้นเป็นแผนพัฒนาทรัพยากรบุคคลของบริษัทฯ เพื่อให้สอดคล้องกับแผนการพัฒนาบริษัทฯ และเป็นการเตรียมพร้อมให้แก่บุคลากรของบริษัทฯ เพื่อรับกับความรับผิดชอบที่เพิ่มขึ้น ความก้าวหน้าในสายอาชีพ และความสามารถที่จะเข้ารับตำแหน่งงานที่ว่างได้
4. บริษัทฯ จะจัดกิจกรรมต่างๆ เพื่อสร้างความใกล้ชิดสนิทสนม ความคุ้นเคย ความสัมพันธ์อันดีระหว่างผู้บริหาร และพนักงานในทุกตำแหน่งให้สามารถเพิ่มคุณภาพการทำงาน

### ข้อพิพาทด้านแรงงาน

ในช่วงระยะเวลา 3 ปีที่ผ่านมา บริษัทฯ เชื่อว่าบริษัทฯ ได้ปฎิบัติตามกฎหมายแรงงานในสาระสำคัญอย่างครบถ้วน และไม่เคยมีข้อพิพาทด้านแรงงานที่บริษัทฯ เป็นคู่กรณี และอาจมีผลกระทบต่อการดำเนินธุรกิจของบริษัทฯ